Publication: Magyar Közlöny
Issue: MK-2007-96 (Year: 2007, Number: 96)
Era: 2004-2010
Section: egyes törvénymódosításokról, törvényi rendelkezések hatályon kívül helyezésérõl, valamint egyes törvényi rendelkezések megállapításáról szóló 2004. évi XXIX. törvény
Paragraph Index: 398

10. Szerzõdéskötés A támogatási döntésrõl szóló értesítések tartalmazzák a szerzõdéskötés feltételeit és az ahhoz szükséges dokumentumok beküldési határidejét, módját. A Pályázatkezelõ a beérkezett dokumentációkat megvizsgálja, és amennyiben a szerzõdéskötéshez szükséges dokumentumok valamelyike nem áll rendelkezésére vagy hiányos, a Pályázatkezelõ a Kedvezményezettet két alkalommal hiánypótlásra szólítja fel. A támogatási döntés érvényét veszti, ha az értesítés kézbesítésétõl számított 90 napon belül a Pályázó hibájából szerzõdéskötésre nem kerül sor. A támogatásban részesülõvel a szerzõdéskötéshez szükséges valamennyi feltétel határidõben való teljesülése esetén a Pályázatkezelõ által elõkészített támogatási szerzõdést a miniszter nevében a Pályázatkezelõ köti meg. A szerzõdés megkötésének feltételei: – a pályázat benyújtásának idõpontjában a pályázó megfelel a rendezett munkaügyi kapcsolatok feltételrendszerének; – a pályázóval kapcsolatban nem merült fel olyan tény, körülmény, amely miatt a szerzõdésben foglalt nyilatkozatok megtételére nincs lehetõsége; – a biztosíték nyújtására vonatkozó kötelezettségének eleget tett: = támogatási szerzõdésben a folyósításra megjelölt bankszámlaszámról szóló felhatalmazó levelet benyújtotta; – a pályázat benyújtását követõen nem indult ellene csõd-, végelszámolási vagy felszámolási eljárás. Jelen pályázat keretében nyújtott támogatással megvásárolt, létrehozott vagy felújított vagyon a mûködtetési kötelezettség idõtartama alatt csak a szociális és munkaügyi miniszter, illetve az erre külön jogszabályban feljogosított egyéb szerv elõzetes jóváhagyásával és a foglalkoztatási, illetve a szolgáltatási és az egyéb kötelezettségek átvállalásával, átruházásával idegeníthetõ el, adható bérbe, illetve terhelhetõ meg. A mûködtetési kötelezettség idõtartama – két év, ha a támogatás összege nem éri el az 1 millió forintot, – három év, ha a támogatás összege eléri az 1 millió forintot, de nem éri el az 5 millió forintot, – öt év, ha a támogatás összege eléri az 5 millió forintot, de nem éri el a 15 millió forintot, – tíz év, ha a támogatás összege 15 millió forint vagy azt meghaladó összeg. A támogatásról szóló döntés – amennyiben a Támogató által megítélt támogatás összege alacsonyabb a Pályázó által igényelt támogatásnál – rendelkezhet oly módon, hogy meghatározza azokat a programrészeket, amelyekre a támogatás felhasználható. Alacsonyabb megítélt összeg esetében a Pályázatkezelõ felhívja a Pályázót arra, hogy nyilatkozzon a hiányzó önrész rendelkezésre állásáról, vagy a Támogató határozatának megfelelõen módosítsa a pályá- 2007/29. szám H I V A T A L O S É R T E S Í T Õ zati programját. A Pályázó az igényelt és a megítélt támogatási összeg arányával megegyezõ arányban módosíthatja a program teljes költségvetését. A módosítás során a felhívás által elõírt tartalmi követelményeket be kell tartani, s a módosítás nem zárhatja ki azoknak a programrészeknek a megvalósulását, amelyeket a Támogató a pályázat elbírálása során – a felhívásban rögzített szempontoknak megfelelõen – elõnyként értékelt. A módosított pályázati programot jóváhagyás céljából a Pályázatkezelõ részére a támogatási szerzõdés megkötése elõtt ismételten be kell nyújtani az eredeti pályázattal azonos módon. Szerzõdéskötésre csak a Támogató vagy a Pályázatkezelõ által elfogadott módosítások esetén kerülhet sor.

Source: https://magyarkozlony.hu/hivatalos-lapok/ae80706d6fbe5e5a594037132dfc4ad233aca4f6/dokumentumok/2328e08c0a5325351b4431b0c59f77461fc7ab20/letoltes